
R A P O R T


asupra proiectului de Lege pentru declararea ca abrogat a Decretului - Lege nr.7/1989 privind repatrierea cetăţenilor români şi a foştilor cetăţeni români.








		În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege pentru declararea ca abrogat a Decretului - Lege nr.7/1989 privind repatrierea cetăţenilor români şi a foştilor cetăţeni români, trimis cu adresa nr.162 din 15 iunie 1998, înregistrată sub nr.423/XVIII/11 din 16 iunie 1998.


		Consiliul Legislativ a avizat favorabil proiectul de lege cu avizul nr.303 din 22 aprilie 1998.


		Acest proiect de lege a fost adoptat de Senat în şedinţa din 8 iunie 1998.


		În conformitate cu prevederile art.57 din Regulamentul Camerei Deputaţilor, Comisia juridică, de disciplină şi imunităţi a examinat proiectul de lege în şedinţa din 17 iunie 1998.


		Constatând că prevederile Decretului  - Lege nr.7/1989 privind repatrierea  cetăţenilor români şi a foştilor cetăţeni români au fost cuprinse în  Constituţia României, în Legea cetăţeniei române nr.21/1991, precum şi în alte acte normative, membrii comisiei au hotărât, cu majoritate de voturi, ca proiectul de Lege pentru declararea ca abrogat a Decretului - Lege nr.7/1989 privind repatrierea cetăţenilor români şi a foştilor cetăţeni români, să fie supus Plenului Camerei Deputaţilor spre dezbatere şi aprobare în forma adoptată de Senat.


		În raport de obiectul şi conţinutul său, acest proiect de lege face parte din categoria legilor organice.











                         PRESEDINTE,                               SECRETAR,


                  Emil Teodor Popescu                   Nicolae Grădinaru

